Mina kui suur tantsuarmastaja nautisin nähtut. Tantsijateks olid Tiina Ollesk ja Rene Nõmmik. Neli vaadet ehk neljal korral sama kava tantsimine. Samas oli iga kord niivõrd erinev. Taustal improviseerivad muusikud - siinkohal suur kummardus Anne Türnpule, Citra Krista Joonasele, Edward Krimmile ja Jaagup Tormisele - kellel oli suur roll erinevate vaadete õnnestumisel. Ideaalis näeksin ma etendust veel kaks korda. Ühel neist jälgiksin ainult tantsijaid ja teisel ainult muusikuid. Mõlemal  poolel toimus vaatemäng omaette. Kahe korraga suutsin neljast vaatest kolmele nimed panna, esimene jäi ilma. Teine võiks olla mänguhimu, kolmas agressiivsus ja neljas ettevaatlikkus.